Pirmiausia, prieš naudojant prezervatyvą, įsitikinkite, ar nepasibaigęs jo galiojimo laikas. Taip pat nenaudokite sargių, kurie buvo laikomi netinkamomis sąlygomis: geriau nerizikuoti ir nenaudoti prezervatyvų, kurie ilgą laiką praleido kišenėje, piniginėje ar buvo paveikti tiesioginių saulės spindulių.
Kitas žingsnis – įsitikinkite, ar nepažeista jo pakuotė. Jeigu, išėmus jį iš folijos paketėlio, prezervatyvas atrodo lipnus ar itin sausas, greičiausiai buvo pažeistas jo įpakavimas - geriau ieškoti naujo prezervatyvo.
Net ir pasirinkus gerą prezervatyvą, „avarijos“ yra įmanomas, todėl po lytinio akto, prezervatyvą nuėmę nuo penio, galite pamatyti įplyšimų ar įplyšimą. Galbūt ne visada pamatysite didelį plyšimą, bet jei pastebėsite, kad ištekėjo sperma, prezervatyvas greičiausiai įtrūko.
Sekso metu prezervatyvas taip pat gali nusmukti makšties viduje – jei iš makšties ištraukus varpą ant jos nėra prezervatyvo – metas sunerimti. Kad to išvengtumėte, visada ištraukite penį iš makšties kol jūsų penis vis dar kietas ir traukimo metu prilaikykite prezervatyvo pagrindą.